|  |
| --- |
|  |
|  |
|  |
|  |

Työryhmä erityisvaltuutettujen tehtävien ja päällekkäisyyksien selvittämiseksi, 1. kokous

|  |  |
| --- | --- |
| Aika | 30.10.2024 klo 12:30-14:30 |
| Paikka | kh Nousukausi, Mariankatu 9 |
| Läsnä | puheenjohtaja osastopäällikkö Johanna Suurpää, oikeusministeriöjäsen yksikönpäällikkö Corinna Tammenmaa, oikeusministeriöjäsen johtava asiantuntija Juha Saunamäki, oikeusministeriöjäsen johtaja Terhi Heinilä, sosiaali- ja terveysministeriöjäsen neuvotteleva virkamies Terhi Tulkki, sosiaali- ja terveysministeriöjäsen johtava asiantuntija Seija Jalkanen, työ- ja elinkeinoministeriöjäsen hallitusneuvos Hanna Helinko, sisäministeriöopetusneuvos Mervi Eskelinen, opetus- ja kulttuuriministeriö, jäsen Anssi Pirttijärven sijaisenayksikönpäällikkö Robin Harms, yhdenvertaisuusvaltuutetun toimisto, asiantuntija Kristina Stenmanin sijaisenaasiantuntija tasa-arvovaltuutettu Rainer Hiltunenasiantuntija vanhusasiavaltuutettu Päivi Topohallintopalveluyksikön johtaja Juha Sepponen, oikeushallinnon erityisviranomaiset-virasto, asiantuntijaneuvotteleva virkamies Jasmiina Jokinen, oikeusministeriö, työryhmän sihteerihallitusneuvos Satu-Maaria Natunen, oikeusministeriö, työryhmän sihteeri |

# Kokouksen avaus ja esittäytyminen

Puheenjohtaja avasi kokouksen. Käytiin esittäytymiskierros.

Puheenjohtaja totesi, että mikäli jäsen tai asiantuntija ei pääse kokoukseen, organisaatiosta voidaan lähettää toinen henkilö tämän sijaan.

# Asialistan hyväksyminen

Hyväksyttiin kokouksen asialista.

# Lähtökohdat työryhmän työskentelylle: toimeksianto, tavoitteet ja tehtävät, toimintatavat sekä aikataulu ja kuulemiset

Puheenjohtaja kävi läpi työryhmän toimeksiantoa, tavoitteita ja tehtäviä. Työryhmän tulee selvittää yhdenvertaisuusvaltuutetun, tasa-arvovaltuutetun ja vanhusasiavaltuutetun tehtävien päällekkäisyyksiä, synergioita sekä työn tehostamisen mahdollisuuksia, tehdä ehdotus siitä, miten päällekkäisyydet voitaisiin poistaa ja synergiaa ja työn tehokkuutta voidaan lisätä, sekä tehdä ehdotus siitä, miten valtuutettujen yhdistäminen voisi tapahtua. Työryhmän mietinnössä voidaan tarkastella erilaisia vaihtoehtoja toimeksiannon puitteissa. Toimeksiannon mukaisesti tasa-arvoelimiä koskevat direktiivit otetaan työssä huomioon, mutta kyseisten direktiivien varsinainen toimeenpano toteutetaan erikseen.

Käytiin keskustelua. Terhi Heinilä (STM) totesi STM:n pitävän tärkeänä viedä eteenpäin hallitusohjelmakirjausta, jonka mukaan erityisvaltuutettujen tehtävät, mahdolliset päällekkäisyydet ja säästömahdollisuudet selvitetään hallituskauden aikana. STM katsoo, että asettamispäätökseen kirjattu työryhmän toimeksianto sekä OM:n asiasta antama tiedote menevät yli hallitusohjelmakirjauksen. STM pitää tärkeänä selvittää erilaisia toteuttamisvaihtoehtoja. Puheenjohtaja totesi, että OM katsoo, ettei toimeksianto ylitä hallitusohjelmakirjausta. Valtuutettujen yhdistäminen olisi yksi mahdollinen tapa toteuttaa kyseinen hallitusohjelmakirjaus.

Puheenjohtaja teki ehdotuksen työryhmän toimintatavoista:

* Tarkastellaan aihetta asettamispäätöksen mukaisesti.
* Jäsenet voivat informoida ja konsultoida oman organisaation edustajia työstä. Jäsenet voivat myös kommentoida työryhmän toimeksiantoon liittyviä aiheita vapaasti ulospäin. Puheenjohtaja hoitaa viestinnän varsinaisesta työryhmän työstä ja sen etenemisestä.
* Työryhmän sisäinen viestintä pidetään avoimena. Mikäli toimitetaan kirjallisia kommentteja, ne pyydetään toimittamaan kaikille työryhmän jäsenille.
* Kokouksista ei laadita keskustelupöytäkirjoja, mutta kirjataan mistä asioista keskusteltu, sekä päätökset etenemisestä. Pöytäkirjat julkaistaan Hankeikkunassa sen jälkeen, kun ne on hyväksytty työryhmässä.
* Jäsenillä on mahdollisuus jättää mietinnöstä eriävä mielipide, ja asiantuntijoiden on mahdollista jättää lausuma. Tieto eriävästä mielipiteestä pyydetään ilmoittamaan hyvissä ajoin.

Hyväksyttiin toimintatavat ehdotuksen mukaisesti.

# Työsuunnitelma ja kokousaikataulu

Jasmiina Jokinen (OM) esitteli luonnosta työsuunnitelmaksi ja kokousaikatauluksi. Keskusteltiin työsuunnitelmasta ja kokousaikataulusta sekä kuulemisista. Tarkoituksena on järjestää erillisiä kuulemistilaisuuksia sekä lisäksi kuulla asiantuntijoita työryhmän kokouksissa. Puheenjohtaja pyysi ilmoittamaan mahdollisimman pian sihteeristölle ehdotuksista kuultaviksi asiantuntijoiksi työryhmän kokouksissa. Kuultavista asiantuntijoista keskustellaan seuraavassa työryhmän kokouksessa.

Keskusteltiin työryhmän työn tavoitteiden suhteesta työsuunnitelmaan. Puheenjohtaja totesi, että työsuunnitelmaa tullaan päivittämään keskustelun pohjalta siten, että työryhmän työn kaikki tavoitteet näkyvät nykyistä selvemmin, erityisesti tavoite työn tehostamisesta ja vaikuttavuuden lisäämisestä.

Seuraavassa kokouksessa tarkastellaan yleisesti aiheeseen liittyvää kansallista, kansainvälistä ja EU-sääntelyä. Sovittiin, että seuraavassa kokouksessa Juha Sepponen esittelee oikeushallinnon erityisviranomaiset- virastoa.

# Muut asiat

Jatkettiin keskustelua työryhmän työn tavoitteista.

Puheenjohtaja totesi, että työryhmässä hyödynnetään mielellään myös jäsenten ja asiantuntijoiden asiantuntemusta eri kysymyksistä. Jäsenet ja asiantuntijat voivat tuoda esiin olennaisina pitämiään kysymyksiä kokouksissa.

# Seuraava kokous

Seuraava kokous on torstaina 7.11.2024 klo 13-15 kokoushuone Innostamossa, osoitteessa Meritullinkatu 8.

Päätettiin kokous klo 13:47

|  |  |
| --- | --- |
|  |  |
|  |  |
|  |  |